recursal/SuperWikiNEXT-32B huggingface dataset:
**Ֆայենբերգ Հրաչի Սարգսյան** (սեպտեմբերի 1, 1948(1948-09-01), Երևան, Հայկական ԽՍՀ, ԽՍՀՄ), հայ գեղանկարիչ։

Կենսագրություն
--------------

Ֆայենբերգ Սարգսյանը ծնվել է 1948 թվականի սեպտեմբերի 1-ին, Երևան քաղաքում։ Միջնակարգ կրթությունը ստավել է Երևանի թիվ 82 միջնակարգ դպրոցում, որն ավարտել է 1965 թվականին։

Ֆայենբերգ Սարգսյանը 1965-1971 թվականներին աշխատել է Երևանի ֆրեզերային հաստոցների գործարանում։ 1971-1975 թվականներին եղել է Երևանի Խ.Աբովյանի անվան հայկական պետական մանկավարժական ինստիտուտի գեղարվեստական դաստիարակության ֆակուլտետի ուսանող։ 1975-1976 թվականներին պարտադիր զինվորական ծառայության է անցել Խորհրդային բանակում։ 1976 թվականին որպես դասախոս աշխատանքի է անցել Երևանի Խաչատուր Աբովյանի անվան հայկական պետական մանկավարժական համալսարանի կերպարվեստի ամբիոնում։

Ֆայենբերգ Սարգսյանը Չեխոսլովակիայում բացված «Աշխարհը երեխաների աչքերով» ցուցահանդեսին ոսկե մեդալի է արժանացել։

Նկարչի 1982 թվականին նկարած «Հիրիկներ» գեղանկարն այժմ գտնվում է Հայաստանի ազգային պատկերասրահում։ 1987 թվականին Ֆայենբերգ Սարգսյանի անունն ընդգրկվել է Հայաստանի նկարիչների միության անդամների ցանկում։

Մասնակցել է հանրապետական և միջազգային մի շարք ցուցահանդեսների, Մոսկվայում, Հոլանդիայում, Երևանում ուեցել է անհատական ցուցահանդեսներ։

Արժանացել է Հայաստանի ազգային պատկերասրահի դիպլոմի (2003) և Արցախի Քարվաճառի պատկերասրահի պատվոգրի (2008)։

Աշխատություններ
---------------

* «Արվեստը և նրա բազմաբնույթությունը»։ ՀՊՄՀ 90 ամյակին նվիրված գիտաժողովի նյութերի ժողովածու։ «Մանկավարժ» հրատ. Երևան, 2012թ.
* «Կերպարվեստի նախնական ուսուցման առանձնահատկությունները»։ Գեղարվեստական միտք թիվ 1, Երևան 2012թ.
* «Կոմպոզիցիա»։ Հեղինակային հրատ. Երևան, 2013թ.
* «Կոմպոզիցիայի ուսուցման ծրագրային բովանդակությունը բուհում»։ Հեղինակային հրատ. Երևան, 2013թ.
* «Կոմպոզիցիայի հիմնական տարրերը կերպարվեստում»։ Գեղարվեստական միտք թիվ 1, Երևան 2013թ.

Ծանոթագրություններ
------------------

1. ↑  «Sturdy drawing and solid colours in Fayenberg Sargsyan's paintings». *aspu.am*. Վերցված է 2021 թ․ օգոստոսի 2-ին.
2. ↑  «AV Production - Ֆայենբերգ Սարգսյան». *avproduction.am*. Արխիվացված է օրիգինալից 2021 թ․ օգոստոսի 2-ին. Վերցված է 2021 թ․ օգոստոսի 2-ին.
3. ↑  «Հիրիկներ». *Հայկական գանձարան*. Վերցված է 2021 թ․ օգոստոսի 2-ին.

Արտաքին հղումներ
----------------

* Հիրիկներ (1982)
* «ՀԱՎԵՐԺ ՍՏԵՐԻ ԵՐԿԻՐԸ» ԳՐՔԻ ՇՆՈՐՀԱՆԴԵՍԸ ՓԱՍՏԱԲԱՆՆԵՐԻ ՊԱԼԱՏՈՒՄ
* Գեղանկարչություն։ Գրաֆիկա։ Փորագրանկար Живопись. Графика. Гравюра
**Ճաշոց** (4687), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 4687 թվի տակ։ Ձեռագիրը գրվել է 1312, 1371 թվականներին Դանիել (Ա) գրչի և Զաքարիա (Բ) գրչի կողմից՝ Աղթամարում (Ա. Բ.): Ծաղկող ենթադրաբար եղել է Դանիել գրիչը (Ա)։ Ստացողը եղել է Դանիել գրիչը և քույրը՝ Մարիանէն (Ա)։ Գրված է թղթի վրա, որը ունի 5x30.5 չափս։ Ձեռագիրը կազմված է 592 թերթից։ Գրված է երկսյուն, բոլորգրով։ Ունի կիսախորան և լուսանցազարդ մանրանկարներ։ Կազմը՝ կաշեպատ տախտակ դրոշմազարդ, աստառը՝ կապույտ կտավ։ Հիշատակարաններ գրչի՝ 586ա, 590բ (1312թ.), 379ա, 590բ (1371թ.), հետագայի՝ 592ա (1488թ.), 590ա (1514թ.),590ա, 592ա (16-րդ դար), 2բ (18-րդ դար)։

Բովանդակություն
---------------

* Դանիել գրչի Ոտանաւոր։

Ծանոթագրություններ
------------------

1. ↑
2. ↑  Հայկական ՍՍՌ Մինիստրների Սովետին առընթեր Մաշտոցի անվան հին ձեռագրերի ինստիտուտ «Մատենադարան», Ցուցակ ձեռագրաց Մաշտոցի անվան Մատենադարան, հ. Ա (խմբ. Լ. Խաչիկյան, Ա. Մնացականյան), Երևան, «Հայկական ՍՍՌ Գիտությունների Ակադեմիայի հրատարակչություն», 1965, էջ 1263 — 1636 էջ։
**Դենիս Վասիլևիչ Վոյնով** (մարտի 1, 1990(1990-03-01), Ֆրյազինո, Մոսկվայի մարզ, ՌԽՖՍՀ, ԽՍՀՄ), ռուս ֆուտբոլիստ, կիսապաշտպան։ Ռուսաստանի սպորտի վարպետ։

Կարիերա
-------

Մոսկվայի «Լոկոմոտիվի» սան է։ Մեծահասակների ֆուտբոլում կարիերան սկսել է ՊՖԼ-ում՝ «երկաթուղայինների» երկրորդ թիմում։ 2013 թվականին նա տեղափոխվել է ՖԱԼ-ի «Տորպեդո» (Մոսկվա) ակումբ և նրա հետ նվաճել Պրեմիեր լիգայի ուղեգիր, որտեղ չի խաղացել։

Որոշ ժամանակ հանդես է եկել երկրորդ դիվիզիոնի «Հարավ» խմբի թիմերում։ 2017 թվականին Խասանբի Բիջիևը, որը Վոյնովի հետ աշխատել է «Սպարտակ-Նալչիկում», նրան կանչել է Կուրսկի «Ավանգարդ»։ Նրա հետ Վոյնովը հասել է մինչև Ռուսաստանի գավաթի եզրափակիչ։

2018 թվականի ամռանը Անդրեյ Տալալաևը կիսապաշտպանին հրավիրել է հայկական «Փյունիկ»։ Նա ակումբի կազմում իր նորամուտը նշել է Եվրոպայի լիգայում։ Եվրոպական գավաթի ընտրական մրցաշարում նա անցկացրել է վեց հանդիպում և դարձել մեկ գոլի հեղինակ։ Օգոստոսի 16-ին Իսրայելում նա գրավել է Թել Ավիվի «Մաքաբիի» դարպասը։ Վոյնովի գոլի շնորհիվ «Փյունիկը» հաշվի մեջ առաջ է անցել 1-0, սակայն երկրորդ խաղակեսում երկու անգամ գոլ է բաց թողել և դուրս մնացել մրցաշարից։

Ազգային հավաքական
-----------------

Հրավիրվել է երկրի պատանեկան և երիտասարդական հավաքականներ։ 2012 թվականին Ռուսաստանի մինչև 21 տարեկանների հավաքականի կազմում նվաճել է Համագործակցության գավաթը՝ մասնակցելով մրցաշարի բոլոր 6 հանդիպումներին։

2013 թվականին Ռուսաստանի ուսանողական թիմի կազմում մասնակցել է Կազանի ամառային ունիվերսիադային։

Նվաճումներ
----------

* Համագործակցության գավաթակիր (1) - 2012
* Ռուսաստանի գավաթի եզրափակիչ (1) - 2017/2018

Ծանոթագրություններ
------------------

1. 1 2  Transfermarkt.com(բազմ․) — 2000.
2. ↑  Приказ «О присвоении спортивного звания „Мастер спорта России"» от 30 августа 2019 г. № 119 нг(չաշխատող հղում)
3. ↑  Статистика Войнова в розыгрыше Лиги Европы
4. ↑  «16.08.2018 «Маккаби» — «Пюник» — 2:1 (протокол)». Արխիվացված օրիգինալից 2018 թ․ օգոստոսի 31-ին. Վերցված է 2018 թ․ օգոստոսի 30-ին.
5. ↑  Профиль на сайте РФС
6. ↑  «Денис Войнов: «Выступление на Универсиаде — хороший опыт для каждого из нас»». Արխիվացված օրիգինալից 2018 թ․ օգոստոսի 30-ին. Վերցված է 2018 թ․ օգոստոսի 30-ին.

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | FootballDatabase.eu · FootballFacts.ru · Soccerway · Sportbox.ru · Transfermarkt (խաղացող) · ՌՊԼ (խաղացող) |

 |
**Բելինդա Բրասա** (նորվ.՝ Belinda Braza, նոյեմբերի 30, 1981(1981-11-30), Բերգեն, Նորվեգիա), նորվեգացի երգչուհի, պարուհի, դերասան։

Միրնա Բրասայի ավագ քույրն է։

Կարիերա
-------

Երաժշտության գրան պրի 2010
Դեռևս 1999 թվականին՝ Բերգենի եկեղեցական դպրոցում սովորելու ժամանակ, Բելինդան Եվրատեսիլ երգի մրցույթի նորվեգացի մասնակից Սթիգ վան Էյկի հետ Երուսաղեմում երգեց *«Living My Life Without You»* երգը։ Նա պրոֆեսիոնալ պարուհի է, դասավանդում է հիփ-հոփ և ջազ պարեր Օսլոյի մի քանի դպրոցում՝ Նորվեգիայի բալետի պետական քոլեջ, Սփինոֆ պարի ստուդիա, Քրիստին Գլեննեսի բալետի դպրոց, Նորվեգիայի բալետի ինստիտուտ և Թորիլդ Ֆրոսթադի պարի ստուդիա։ Ջենս Ջեֆրի Տրինիդադի հետ միասին Բելինդան այժմ հիփ-հոփ պարերի վորքշոփեր է անցկացնում ամբողջ Նորվեգիայում։ Յուրաքանչյուր շաբաթ նրանք աշխատում են շուրջ հինգ հարյուր աշակերտի հետ և դասավանդում բոլոր տարիքային խմբերի ու մակարդակի մասնակիցների։ Նրանք դա անվանում են «թիմային ուսուցում» (անգլ.՝ Teamteach):

Բրասան «Bårdar Akademiet»-ի շրջանավարտ է (2001-2003)։ Նա նաև խոստումնալից խորեոգրաֆ է, աշխատել է նորվեգական «TV Norge» հեռուստաընկերության «Dansefeber» շոուում և շրջագայություններ է կատարել «Riksteateret»-ի հետ։

Որպես երգչուհի և դերասանուհի Բելինդան հանդես է եկել մյուզիքլներում և շոուներում, ինչպես՝ «*Fame – The Musical*» (Chat Noir 2003), «*Det folk vil ha*» (Det Norske Teateret 2005), «*Fruen fra det indiske hav*» (Օսլոյի նոր թատրոն 2006)։ Որպես խորեոգրաֆ՝ աշխատել է տարբեր երգիչների հետ, այդ թվում՝ Սամսայա, Միրնա Բրասա, Վիշնու, Սիշել և Մարիա Հաուկաս Սթորենգ։ Նա նաև ունի նավի վրա անցկացրած շոուների խորեոգրաֆիայի փորձ՝ «MS Color Fantasy», «Melodi Grand Prix», «KGB-kompaniet» և «Hundre år med egen stemme»: Որպես պարուհի և երգչուհի՝ Բրասան հանդես է եկել տարբեր հեռուստաշոուներում, ինչպես՝ «Gullfisken», «Gullruten», «Երաժշտության գրան պրի» և «Եվրատեսիլ»։ Նա նաև «TV Hordaland»-ի «*Ung*» ծրագրի ծրագրային հյուր է։

2010 թվականին նա երգեց «"Million Dollar Baby"» երգը, որը նորվեգական գրան պրիի ամենավիճահարույց երգերից է։ Բելինդայի կյանքի սկբունքն է. «Եղիր քո երազանքը, իրացրու քեզ» (անգլ.՝ "Be your dreams, fulfill yourself!"):

Սկավառակագրություն
------------------

* 1999: *Where I Belong* (Mercury Records), Սթիգ վան Էյկի հետ
* 2010: *Melodi Grand Prix 2010* (Universal Music Group), տարբեր երգիչների հետ

Ծանոթագրություններ
------------------

* Տեսաձայնային նյութեր Վիքիպահեստում

1. ↑  Snekvik, Line (2009 թ․ դեկտեմբերի 17). «Melodi Grand Prix: Belinda Braza» (Norwegian). NRK. Վերցված է 2014 թ․ դեկտեմբերի 25-ին.`{{cite web}}`: CS1 սպաս․ չճանաչված լեզու (link)
2. 1 2  Snekvik, Line (17 December 2009). "Melodi Grand Prix: Belinda Braza" (in Norwegian). NRK. Retrieved 2014-12-25
3. ↑  Rambøl, Ingvill Bryn (2012 թ․ հոկտեմբերի 12). «Jungelmamma med suksess» (Norwegian). NRK. Վերցված է 2014 թ․ դեկտեմբերի 25-ին.`{{cite web}}`: CS1 սպաս․ չճանաչված լեզու (link)

Արտաքին հղումներ
----------------

* Պաշտոնական կայք Արխիվացված 2018-04-25 Wayback Machine
* Teach me. Choreography by Belinda Braza
* I'm not afraid, Jill Scott. Choreography by Belinda Braza
* Back to you, goapele. Choreography by Belinda Braz
**Մաշտոց** (5181), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 5181 թվի տակ։ Ձեռագիրը գրվել է 15-րդ դարում Կարապետ քահանա գրիչի կողմից։ Կազմողները եղել են Մկրտիչը (1531 թ.), Նիկողայոսը (16-րդ դար)։ Գրված է թղթի վրա, որն ունի 18x13 չափս։ Ձեռագիրը կազմված է 258 թերթից։ Գրված է միասյուն, բոլորգրով։ Ունի կիսախորան մանրանկարներ։ Պահպանակ՝ թուղթ 1, բոլորգիր, Յաղագս խորհրդոյն մկրտութեան, մագաղաթ 1, բոլորագիծ երկաթագիր, Ճառ։ Կազմը՝ կաշեպատ տախտակ դրոշմազարդ, աստառը՝ կարմիր մետաքս։ Հիշատակարան գրչի՝ 101բ, 122բ, 138ա, 190բ, 256բ և այլուր, կազմողի՝ 257ա, 258ա (1531 թ․), 258բ (16-րդ դար), հետագայի՝ 257բ, (1518 թ․), 1ա, 256բ (16-րդ դար), 1բ, (1884 թ.):

Ծանոթագրություններ
------------------

1. ↑  Հայկական ՍՍՌ Մինիստրների Սովետին առընթեր Մաշտոցի անվան հին ձեռագրերի ինստիտուտ «Մատենադարան», Ցուցակ ձեռագրաց Մաշտոցի անվան Մատենադարանի, հ. Բ (խմբ. Լ. Խաչիկյան, Ա. Մնացականյան), Երևան, «Հայկական Գիտությունների Ակադեմիայի Հրատարակչություն», 1970, էջ 52-53 — 1552 էջ։
**Ռիշարլիսոն**, (լրիվ անունը՝ **Ռիշարլիսոն Բարբոզա Ֆելիզբինո** պորտ.՝ Richarlyson Barbosa Felisbino, բրետոներեն՝ Richarlyson Barbosa Felisbino դեկտեմբերի 27, 1982(1982-12-27), Նատալ (Ռիու Գրանդի դու Նորտի), Բրազիլիա), բրազիլացի ֆուտբոլիստ, Սալվադորի «Վիտորիա»-ի, նախկինում՝ նաև Բրազիլիայի հավաքականի կիսապաշտպան։

Կենսագրություն
--------------

Պրոֆեսիոնալ կարիերան սկսել է «Սանտու Անդրե»-ում։

2005 թվականին դարձել է «Սան-Պաուլու»-ի խաղացող և «եռագույնների» հետ հաղթել է Լիբերտադորեսի Գավաթը և Աշխարհի ակումբային առաջնությունը։

Նույն՝ 2005 թվականին, լուրեր տարածվեցին նրա ոչ ավանդական սեռական կողմնորոշման մասին, սակայն դրանք հերքվեցին մարզիկի, նրա ակումբային գործընկերների և «Սան-Պաուլու»-ի ղեկավարության կողմից։ Այդպիսի խոսակցությունների պատճառը Ռիշարլիսոնի՝ «Պալմեյրաս»-ի դարպասին խփած գոլը տոնելն էր, այսպես կոչված Dança da bundinha-ն։ Չնայած նրան, որ մարզիկի հանդեպ չարակամ տրամադրված մարդիկ շարունակում են համացանցում ծաղրանկարներ և պարոդիաներ ստեղծել նրա հասցեին, մամուլը տարածեց, որ այդ ամենը նրա՝ «մաչոյի կերպարի» մասն են կազմում։ Բացի դա, 2007 թվականի Ռիշարլիսոնը շահեց դատը՝ հարուցված «Պալմեյրաս»-ի մարզչի դեմ, ով նրան անվանել էր գեյ՝ այդպիսով, ըստ ֆուտբոլիստի, վնասելով իր հեղինակությունը։

2008 թվականի փետրվարի 6-ին Ռիշարլիսոնը առաջին անգամ խաղաց Բրազիլիայի հավաքականի կազմում ընդդեմ Իռլանդիայի հավաքականի, ուր «Սելեսաո»-ն հաղթեց 1:0 հաշվով։

2011 թվականին տեղափոխվեց «Ատլետիկո Մինեյրո», որի կազմում կրկին գրավեց Լիբերտադորեսի Գավաթը, ընդորում Բելու Հորիզոնտիի ակումբի համար իր տեսակի մեջ դա առաջին հաղթանակն էր։

Ընտանիք
-------

Ռիշարլիսոնը նախկինում հայտնի մարզիկ և «Կուրիտիբա»-ի կապիտան Ռեյնալդո Ֆելիզբինոյի՝ Բրազիլիայի 1985 թվականի չեմպիոնի (հանդես է եկել նաև «Ֆլումինենս»-ի կազմում), որդին է։ Ռիշարլիսոնի հարազատ եղբայրը՝ Ալեքսանդրոն, հանդես է գալիս «Վասկո դե Գամա»-ի կազմում, նախկինում խաղացել է նաև «Ինտերնացիոնալ»-ում, «Կրուզեյրո»-ում և լիսսաբոնյան «Սպորթինգ»-ում։ Բացի դա, Ռիշարլիսոնը և Ալեքսանդրոն Պորտուգալիայի հավաքականի նախկին մարզիկ Դեկուի աներորդիներն են։

Տիտղոսներ
---------

* Բրազիլիայի Գավաթի հաղթող (1)։ 2011
* Պորտուգալիայի Գավաթի հաղթող (1)։ 2007
* Գաուշուի Լիգա (1)։ 2009
* Մինեյրոյի Լիգա (2)։ 2006, 2013
* Բաիյանոյի Լիգա (4)։ 2000, 2002, 2003, 2005
* Բրազիլիայի հյուսիս-արևելքի Գավաթ (1)։ 1999
* Լիբերտադորեսի Գավաթ (2)։ 2010, 2013
* Suruga Bank Գավաթ (1)։ 2009

Ծանոթագրություններ
------------------

* Տեսաձայնային նյութեր Վիքիպահեստում

1. 1 2  Transfermarkt.com(բազմ․) — 2000.
2. ↑  «Richarlyson assume que é gay». Արխիվացված է օրիգինալից 2012 թ․ հուլիսի 5-ին. Վերցված է 2016 թ․ հուլիսի 3-ին.
3. ↑  Brazil judge in gay football row

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | BDFutbol · FootballDatabase.eu · National Football Teams.com · Sambafoot · Soccerway · playmarkerstats.com (խաղացող) · Transfermarkt (խաղացող) |

 |
**Ֆրենսիս Դի** (անգլ.՝ Frances Dee, նոյեմբերի 26, 1909(1909-11-26), Լոս Անջելես, Կալիֆոռնիա, ԱՄՆ - մարտի 6, 2004(2004-03-06), Նորուոլկ), ամերիկյան դերասանուհի։

Կենսագրություն
--------------

Ֆրենսիս Մերիոն Դին ծնվել է 1909 թվականի նոյեմբերի 26-ին Լոս Անջելեսում։ Այդ ընթացքում նրա հայրը այնտեղ էր ծառայում։ Մանկությունն անցել է Չիկագոյում, որտեղ ստացել է միջնակարգ կրթություն, ապա ընդունվել է Չիկագոյի համալսարան։ Այնտեղ սովորել է 2 տարի և վերադարձել է Կալիֆորնիա, որտեղ 1929 թվականին եղել է իր առաջելույթը։ Առաջին անգամ գլխավոր դերում հանդես է եկել Մորիս Շևալյեի հետ։

Հետագա տարիներին Ֆրենսիս Դին շարունակում էր հաճախ հայտնվել կինոէկրաններին, սակայն շատ դեպքերում միայն երկրորդական դերերում։ Իր կինոկարիերայի ընթացքում՝ մինչև 1954 թվականը, Ֆրենսիսը նկարահանվել է 53 ֆիլմում, ներառյալ՝ «Ամերիկյան ողբերգություն» (1931), «Փոքրիկ կանայք» (1933), «Բեքքի Շարփ» (1935), «Ուրախ խաբեությունը» (1935), «Այսպես է ավարտվում մեր գիշերը» (1941), «Ես զբոսնում էի զոմբիների հետ» (1943), «Լավ ընկերոջ անձնական գործերը» (1947) և «Վճարն ըստ պահանջի» (1947) ֆիլմերում։

Ֆիլմի նկարահանումների ժամանակ Դին ծանոթացել է դերասան Ջոել Մակքրիի հետ, որի հետ 1933 թվականին ամուսնացել է։ Դիին մի քանի ֆիլմերում կապված է եղել Դևիդ Սելզնիկի հետ, Սակայն ճակատագրի հեգնանքով նրա գեղեցկությունը սարսափելի կատակ է խաղացել նրա հետ. նա կորցրել է Սելզնիկի ամենամեծ «Քամուց քշվածները» (1939) կինոնկարում նկարահանվելու հնարավորությունը, հենց այդ պատճառով։ Կինոկարիերայի ավարտից հետո Դիին ամուսնու հետ բնակություն է հաստատել Կալիֆոռնիայի Վենտուրա շրջանում գտնվող ռանչոյում, որտեղ նրանք զբաղվել են երեք երեխաների դաստիարակությամբ, ինչպես նաև ձիերի բուծմամբ։ Նրանց ամուսնությունը դարձել Է Հոլիվուդի պատմության մեջ ամենաերկար ամուսնություններից մեկը։ 1990 թվականին իրենց ամուսնության 57-րդ տարեդարձին մահացել է ամուսինը։ Ֆրենսիս Դին ամուսնու մահից հետո ապրել է 14 տարի և մահացել 2004 թվականի մարտի 6-ին՝ 94 տարեկան հասակում, ինսուլտից հետո առաջացած բարդություններից։ Կինոյում ունեցած իր ավանդի համար նա Հոլիվուդի փառքի ծառուղում արժանացել է աստղի։

Ծանոթագրություններ
------------------

* Տեսաձայնային նյութեր Վիքիպահեստում

1. 1 2  *Bibliothèque nationale de France* data.bnf.fr (ֆր.): տվյալների բաց շտեմարան — 2011.
2. 1 2  *Bibliothèque nationale de France* data.bnf.fr (ֆր.): տվյալների բաց շտեմարան — 2011.
3. ↑  «Սվետլա». Արխիվացված է օրիգինալից 2013 թ․ փետրվարի 2-ին. Վերցված է 2013 թ․ հունվարի 30-ին.

Արտաքին հղումներ
----------------

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · AlloCiné · ČSFD · Դանիական ազգային ֆիլմագրություն · Discogs · Internet Broadway Database · Internet Movie Database · ԿինոՊոիսկ · Find A Grave |
|  |
| Բառարաններ և հանրագիտարաններ | Notable Names Database |
|  |
| 

|  Չափորոշչային վերահսկողություն |
| --- |
|  |
| BIBSYS: 2207 · BNE: XX1081608 · BNF: 141701954 · GND: 1026277981 · ISNI: 0000000066362486 · LCCN: n86105736 · NKC: xx0151322 · SUDOC: 059760303 · VIAF: 23625222 · WorldCat VIAF: 23625222 |

 |

 |

Դի Ֆրենսիս (անգլ.) *Internet Movie Database* կայքում
**Դոնյան**, ամերիկյան հեռուստանովել՝ նկարահանված Տելեմունդո հեռուստաընկերության կողմից։ Գլխավոր հերոսուհուն՝ Ալտագրասիա Սանդովալին, մարմնավորում է Արասելի Արամբուլան։ Նկարահանումները իրականացվել են Մեքսիկայում, Ֆրանսիայում, Բրազիլիայում։ Սերիալում խոսում են իսպաներեն (հիմնական), անգլերեն, պորտուգալերեն։

Առաջին եթերաշրջանը հեռարձակվել է 2016 թվականի Նոյեմբերի 29-ին, իսկ երկրորդը՝ 2020 թվականի Հունվարի 13-ին։ Երրորդ եթերաշրջանը, դեռեւս, նախապատրաստական փուլում է։

Առաջին եւ երկրորդ եթերաշրջանների երգը կատարում է Արասելի Արամբուլան։

Մասին
-----

* << Դոնյան >> համարվել է լատինաամերիկյան ամենաշատ դիտված հեռուստանովելը ողջ աշխարհում։

Արասելի Արամբուլան ճանաչվեց աշխարհում միակ լատինաամերիկյան դերասանուհին, ով ամբողջ աշխարհին է ներկայացել մեկ սերիալով, որն է՝ Դոնյան հեռուստասերիալ։ Հեռուստասերիալը ցուցադրվել է Լատինական Ամերիկայում, ամբողջ Եվրոպայում, Աֆրիկայում եւ հիմա էլ շարունակում է ցուցադրվել աշխարհի տարբեր անկյուններում։

2021 թվականին Տելեմունդո ընկերությունը հայտարարեց, որ անակնկալ ունի 
<< Դոնյան>> սերիալի երկրպագուների համար։ Երկրպագուների կարծիքով անակնկալը 3-րդ եթերաշրջանն է, որը հետաձգվել էր COVID-19-ի պատճառով։

Պարգեւներ
---------

2017 թվականին, Premios Tu Mundo ամերիկյան մրցանակաբաշխությունը,կարծես, նվիրված էր <<Դոնյան>> հեռուստասերիալին եւ նրա դերասաններին.այն ճանաչվեց երեկոյի լավագույն հեռուստասերիալ։

* Արասելի Արամբուլան հաղթեց

<<լավագույն դերասանուհի>> անվանակարգում՝ մրցանակը նվիրելով իր որդիներին՝ Միգելին եւ Դանիելին։

* Արասելի Արամբուլան եւ Դավիթ Չոկարրոն հաղթեցին

<<լավագույն զույգ>> անվանակարգում։

* Խոսե Մարիա Գալեանոն հաղթեց

<<լավագույն չար դերակատար>> անվանակարգում։

Սյուժե
------

Հետաքրքիր փաստեր
----------------

Դերերում
--------

* Արասելի Արամբուլա - Ալտագրասիա Սանդովալ
* Դավիթ Չոկարրո - Սաուլ Ագիռե
* Դաննա Պաոլա - Մոնիկա Էռնանդես
* Ռեբեկա Ջոնս - Յեսենիա Սանդովալ ( Ալտագրասիայի հորաքույրը)
* Խոսե Մարիա Գալեանո - Բրաուլիո Պադիյա
* Դիեգո Սոլդանո - Դանիել Ջամաս
* Դավիդ Սեպեդա - Խոսե Լուիս Նավառետե
* Կառլոս Պոնսե - Լեոն Կոնտրերաս

Արտաքին հղումներ
----------------

Ծանոթագրություններ
------------------

1. ↑  «Amaya regresará en "El Señor de los Cielos 4"». *Telemundo52* (Spanish). Վերցված է 2015 թ․ մայիսի 13-ին.`{{cite web}}`: CS1 սպաս․ չճանաչված լեզու (link)

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք · Թվիթթեր |
|  |
| Ֆոտո, վիդեո և աուդիո | Ինստագրամ |
|  |
| Թեմատիկ կայքեր | AlloCiné · Internet Movie Database |

 |
**Բորիս Բաղդասարով** (ռուս․ Борис Багдасаров, հունվարի 27, 1997, Աշխաբադ, Թուրքմենստան), հայ դերասան։

Կենսագրություն
--------------

Ծնվել է 1997 թվականի հունվարի 27-ին Թուրքմենստանի Աշխաբադ քաղաքում։ Առաջին դասարան հաճախել է Հայաստանում, սովորել ռուսական թեքմամբ դպրոցում։ Ներկայիս դրությամբ բնակվում է Երևանում, հաճախ լինում Մոսկվայում։ Իրական ազգանունը եղել է Բաղդասարյան, սակայն պապը տեղափոխվել Է Ռուսաստան՝ դառնալով Բաղդասարով, շարունակել են Բաղդասարով կոչվել։

Սովորել է Աբել Աբելյանի դերասանական դպրոցում, որն ավարտելով մասնակցել է քասթինգի ու ստացել իր առաջին գլխավոր դերը։

Ֆիլմագրություն
--------------

2016-2019 թթ թվականներին նկարահանվել է «Ազիզյաններ» սիթքոմում՝ Ազատի կերպարում։

2019-2021 թթ թվականներիին «Դեպի ճամբար» մանկական սիթքոմի 1-ին ու 2-րդ եթերաշրջաններում՝ Ալենի կերպարում։

Ծանոթագրություններ
------------------

1. ↑  ««Ազատի կերպարից հետո բացասական դեր էի ուզում». Բորիս Բաղդասարով». *Bravo.am*. 2019թ․ հոկտեմբերի 21.

Արտաքին հղումներ
----------------

* - Ֆեյսբուքյան էջը
**Էգլեթիերների ընտանիքը** (ֆր.՝ Les Eygletière), 1965-1967 թվականներին Անրի Թրուայայի գրած եռապատումն է, որտեղ ընդգրկված են «Էգլեթիերների ընտանիքը» («Les Eygletière») (1965), «Կորյունների սովը» («La Faim des lionceaux») (1966), «Կործանում» («La Malandre») (1967) վեպերը։ «Էգլեթիերների ընտանիքը» հայերեն հրատարակվել է 1980 թվականին Սոֆի Ավագյանի թարգմանությամբ։ Ըստ գրաքննադատների համարվում է «ֆրանսիական գրականության ամենաընթերցվող գրքերից մեկը»։

Էգլեթիերների ընտանիքը (եռապատում)
---------------------------------

### Էգլեթիերների ընտանիքը (վեպ)

Վեպի հիմքում մեկ ընտանիք է՝ ծնողները, երեք զավակները և հորաքույրը։ Երեխաները մեծանում են, կյանքը փորձություններ է դնում նրանց առաջ, առաջ քաշում սիրո, պարկեշտության, հարազատների հետ հարաբերությունների խնդիրներ։

### Կորյունների սովը

Եռապատման երկրորդ վեպն է։ Այստեղ կրկին Էգլեթիերների ընտանիքն է։ Ժամանակ է անցել և կյանքի որոշ փորձություններից հետո Ֆրանսուազան, Ժան Մարկը և Դանիելը հանդիպում են լուրջ խնդիրների։ Այժմ օգնել չեն կարող ոչ ընկերները, ոչ հարազատները, և հարկավոր է ինքնուրույն որոշումներ կայացնել։

### Կործանում

Եռապատման վերջին՝ երրորդ վեպն է։ Էգլեթիերները վստահ կյանք են մտել և ընտանիքներ են կազմում։ Սերունդների կոնֆլիկտը առավել սուր է դառնում։ Ֆրանսուազան, Դանիելը և հորաքույր Մադլենը փորձում են վերականգնել կորցրած կապերը։

Անունները վեպում
----------------

Եռագրության հերոսները կրում են Էգլեթիեր ազգանունը, որ հնարավոր չէ գտնել որևէ անվանաբանական բառարանում։ Ենթադրվում է, որ հերոսների ազգանունը հեղինակը ստեղծել է égal - հավասար և tier - երեք բառերից, ինչը անդրադառնում է ընտանիքի երեք երեխաներին։

Հորաքույր Մադլենի (Madeleine Eygletière) անունը ծագում է Մարիա Մագդաղենացու անունից, ինչը պատահական չէ, քանի որ Մադլենը բարության, հավատի մարմնացումն է։ Նա է օգնում Ֆրանսուազային ծանր պահին, երբ աղջիկը կորցրել էր հավատը կյանքի հանդեպ։
.

Էկրանավորում
------------

Վեպի հիման վրա, 1978 թվականին հեռուստատեսային էկրան է բարձրացել ռեժիսորներ Ռենե Լուկոյի և Լուի Ա Պասկալի նկարահանած, Ֆրանսիայի, Բելգիայի և Կանադայի համատեղ արտադրության, վեց սերիայով կինոնկարը։ Գլխավոր դերերում խաղացել են Բրունո Նետեն, Անտոնելլա Լուալդին, Ֆանի Կոտանսոնը։

Ծանոթագրություններ
------------------

1. ↑  Անրի Թրուայա (1980). *Էգլեթիերների ընտանիքը*. Երևան: Սովետական գրող. էջ 342.
2. 1 2  *Особенности именования персонажей в романе А.Труайя «Семья Эглетер»* (PDF). ВЕСТНИК ВГУ. Серия: Филология. Журналистика. 2010, №2.
3. 1 2 3  *Серия книг «Семья Эглетьер»*. loveread.ec. (ռուս.)
4. ↑  Dauzat A. Dictionnaire étymologique de noms de famille et prénoms de France / A. Dauzat. – Paris : Librairie Larousse, 1951. – 627 p.
5. ↑  *"Les eygletière"*. imdb.com.
6. ↑  «Les eygletière». tele70.com. Վերցված է 2017 թ․ մայիսի 21-ին.

Արտաքին հղումներ
----------------

* Rapoport S. L’officiel des prénoms / S. Rapoport. – Editions First, 2009. – ().
* Troyat H. Les Eygletière / H. Troyat. – Paris։ Flammarion, 1965. – 346 p.
* Труайя А. Семья Эглетьер / А. Труайя. – Ч. I. /пер. с фр. Столярова Н. – М.։ СЛОВО, 2002. – 348 с.
**Զվարթնոցի արծիվ**, «Զվարթնոց» («Արծիվ») կոթող-ուղեցույց Հայաստանի Արմավիրի մարզում Երևան-Վաղարշապատ մայրուղու եզրին, Զվարթնոցի տաճարի հարևանությամբ։ Կառուցվել է 1957 թվականին։ Ընդգրկված է Վաղարշապատի պատմության և մշակույթի անշարժ հուշարձանների ցանկում (4.2/19)։

Պատմություն
-----------

Կոթող-ուղեցույցը գտնվում է Երևան-Վաղարշապատ մայրուղու ձախ կողմում։ Ստեղծվել է Հայկական ԽՍՀ խճուղային ճանապարհների վարչության հանրապետության պատմական նշանակության հուշարձանների շրջակայքում ուղեցույց-կոթողներ ստեղծելու շինարարության ընթացքում։ Երկու մետր բարձրությամբ բրոնզե արծվի քանդակը տեղադրված է գորշագույն վեց մետր բարձրությամբ տուֆե պատվանդանի վրա։ Քանդակը հիշեցնում է Զվարթնոցի տաճարի վրա կերտված արծվին, որը հին հայկական զինանշաններից մեկն է։ Ռաֆայել Իսրայելյանի նախագծով կառուցված պատվանդանի վրա վերևից ներքև խոշոր տառերով գրված է «ԶՎԱՐԹՆՈՑ»։ Բրոնզե արծվի հեղինակն է Երվանդ Քոչարը։

Արծվաքանդակ կոմպոզիցիայի խոշորաֆորմատ լուսանկարները գտնվում են Երվանդ Քոչարի թանգարանում։

Հեղինակներ
----------

* Քանդակագործ՝ Երվանդ Քոչար
* Ճարտարապետ՝ Ռաֆայել Իսրայելյան

Ծանոթագրություններ
------------------

1. 1 2 3  Wiki Loves Monuments monuments database — 2017.
2. ↑  Ուղեցույց կոթող, 1956 թ. հւնիսի 7, № 132
3. ↑  ««Զվարթնոցի արծիվը»՝ ուղենիշ կոթող Զվարթնոցի ճանապարհին». Արխիվացված է օրիգինալից 2018 թ․ օգոստոսի 7-ին. Վերցված է 2018 թ․ օգոստոսի 3-ին.
4. ↑  Ինչպես ծնվեցին «Զվարթնոցի արծիվն» ու «Վարդան Մամիկոնյանը»

Արտաքին հղումներ
----------------

* «Զվարթնոցի արծիվ» քանդակի շուրջ ծավալված սկանդալը տեղափոխվում է իրավական հարթակ Արխիվացված 2017-07-08 Wayback Machine
**Կորած ապագան** (անգլ.՝ *The Lost Future*), ֆանտաստիկ հեռուստատեսային ֆիլմ, նկարահանված 2010 թվականին ռեժիսոր Միքայել Սալոմոնի կողմից։

Սյուժե
------

Անորոշ ապագա։ Ինչ - որ մի համաճարակից հետո աշխարհը փոխվեց՝ քաղաքակրթությունը ոչնչացած է, շատ մարդիկ մուտացիայի են ենթարկվել և դարձել անխելք արարածներ, իսկ աշխարհի տարածքը պատվել է անտառներով, ինչի միչով քայլում են վերածնված հսկա համրուկների տիպի կենդանիներ։ Բուժվաժների մի ոչ մեծ խումբ պայքարում է այդ անտառում ողջ մնալու համար, սակայն մեկուսացված կենսակերպը չի փրկում նրանց մուտանտների հարցակումից։ Իրավիճակը սաստկանում է նրանո, որ սովորական մարդիկ մուտանտների կծելոց հետո (արագ) կամ նույնիսկ օդը շնչելուց (դանդաղ) կերպարանափոխվում են և դառնում նմանատիպ անխելք արարածներ։

Ցեղի մի մասը փրկությունը փնտրում է քարանձավում, սակայն երեք երիտասարդներ՝ առաջնորդի տղան, հետքագետի տղան և աղջիկ Դորելը հայտնվում են ապաստանի սահմաններից դուրս։ Անսպասելի նրանք հանդիպում են Ամալին, ով ճանաչում է հետքագետին։ Նա պատմում է, որ Ջարեդը (հետքագետ) կարողացել է գտնել դեղամիջոց, որը կանխարգելում է մուտացիան, բայց ստացված միջոցը գողացվել է Գագեն անունով մարդու կողմից, ով դրա միջոցով ստեղծել է ավան՝ իր հպատակության մեջ գտնվող մարդկանց հետ։ Երիտասարդների ոչինչ չի մնում, քան գնալ գողի ճամբար, ով ամենևին չի այրվում գողացվածը վերադարձնելու ցանկությամբ…

Դերերում
--------

* Շոն Բին — *Ամալ*
* Անաբել Վոլիս — *Դորել*
* Սեմ Կլաֆլին — *Քեյլեբ*
* Կորի Սեվյեր — *Սեյվան*
* Էլյոնոր Թոմլինսոն — *Մայրու*
* Գարտ Բրեյտենբաչ — *Ռեմի*
* Լուտունի Դլամինի — *Լարս*
* Ջեսիկա Հայնս — *Նինա*
* Պոլ Հեմփշիլ — *եղբայրության երկրորդ անդամ*
* Դեն Հերսթ — *Ռոլան*
* Պոուպ Ջերոդ — *Բարեն*
* Սթիվեն Ջաբեր — *Էվան*
* Դենի Կեոգ — *Յիրիզ*
* Թերցիուս Մայնտժես — *Ուրի*
* Ջոնաթան Պիերնար] — *Գագեն*
* Բյորն Շթեյբախ — *Յոմակ*
* Հաննա Թոյինթոն — *Գիզել*

Արտադրություն
-------------

*Կորած ապագան* ֆիլմը նկարահանվել է Հարավաֆրիկյան Հանրապետության Քեյփթաուն քաղաքում։

Պրեմիերա
--------

*Կորած ապագան* ֆիլմի պրեմիերան տեղի է ունեցել Syfy ալիքով 2010 թվականի նոյեմբերի 13 - ին։ 2011 թվականի սեպտեմբերի 27 - ին Entertainment One - ի կողմից թողարկվեց ֆիլմի DVD տարբերակը, որը ներառում է ֆիլմի ստեղծումը, քասթինգը և նկարահնող խմբի հարցազրույցը։

Ծանոթագրություններ
------------------

1. ↑  Internet Movie Database — 1990.
2. 1 2  Freebase տվյալների վերբեռնում — Google.
3. ↑
4. ↑

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · AlloCiné · ČSFD · FilmAffinity · Internet Movie Database · Rotten Tomatoes |

 |
**Մուստաֆա Քեմալ Իզեթ** (թուրքերեն՝ İzzet առավել հայտնի է որպես **Մազի Իզեթ** (անգլ.՝ Muzzy Izzet), հոկտեմբերի 31, 1974(1974-10-31), Mile End, London Borough of Tower Hamlets, Մեծ Լոնդոն, Անգլիա, Միացյալ Թագավորություն), թուրք ֆուտբոլիստ, կիսապաշտպան։ Ծնվել, մեծացել և իր ողջ կարիերան անց է կացրել Անգլիայում։ Առավել հայտնի է դարձել՝ խաղալով «Լեսթեր Սիթի» և Բիրմինգհեմ Սիթի» ֆուտբոլային ակումբների և Թուրքիայի ազգային հավաքականի կազմերում։

Ակումբային կարիերա
------------------

Մուստաֆա Քեմալ Իզեթը ծնվել է 1974 թվականի հոկտեմբերի 31-ին Լոնդոնում։ «Չելսի» ակումբի ֆուտբոլային դպրոցի սան է։

Պրոֆեսիոնալ ֆուտբոլում իր առաջնախաղն ունեցել է 1996 թվականին՝ հանդես գալով «Լեսթեր Սիթի» ակումբի կազմում։ Նա «Լեսթեր Սիթիի» կազմում հանդես է եկել 8 մրցաշրջան՝ մասնակցելով առաջնության 269 խաղերի։ «Լեսթեր Սիթիի» կազմում անցկացրած խաղաժամանակի մեծ մասում եղել է ակումբի հիմնական կազմի անդամ։

2004 թվականին տեղափոխվել է «Բիրմինգհեմ Սիթի» ակումբ, որտեղ հանդես է եկել երկու մրցաշրջան։ Պրոֆեսիոնալ կարիերան ավարտել է 2006 թվականին՝ «Բիրմինգհեմ Սիթի» ակումբի կազմում։

Կարիերան ազգային հավաքականում
-----------------------------

Մուստաֆա Քեմալ Իզեթը Թուրքիայի ֆուտբոլի ազգային հավաքականի կազմում իր առաջին պաշտոնական խաղը խաղացել է 2000 թվականին։ Իր կարիերայի ողջ ընթացքում ազգային հավաքականի կազմում, ընդհանուր առմամբ, խաղացել է 5 տարի՝ մասնակցելով 12 խաղերի։

Հավաքականի կազմում մասնակցել է 2000 թվականի Ֆուտբոլի Եվրոպայի առաջնությանը, որն անց էր կացվում Բելգիայում և Նիդերլանդներում։ Բացի այդ, հավաքականի կազմում 2002 թվականին մասնակցել է Ֆուտբոլի աշխարհի առաջնությանը՝ նվաճելով բրոնզե մեդալ։ Այդ տարի աշխարհի առաջնությունը անց էր կացվում Հարավային Կորեայում և Ճապոնիայում։

Ծանոթագրություններ
------------------

* Տեսաձայնային նյութեր Վիքիպահեստում

1. 1 2  Transfermarkt.com(բազմ․) — 2000.
2. 1 2  Արգենտինական ֆուտբոլի տվյալների շտեմարան (իսպ.)
3. ↑  Պրոֆիլը *transfermarkt.com* կայքում(անգլ.)

Արտաքին հղումներ
----------------

* Վիճակագրությունը *National Football Teams* կայքում(անգլ.)

* Ցուցանիշները *soccerbase.com* կայքում (անգլ.)

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | BDFA · CUP2002.RU · eu-football.info (խաղացող) · FootballDatabase.eu · National Football Teams.com · Soccerbase (խաղացող) · playmarkerstats.com (խաղացող) · Transfermarkt (խաղացող) · worldfootball.net (խաղացող) · ԹՖՖ (խաղացող) · ՖԻՖԱ |
|  |
| Չափորոշչային վերահսկողություն | LCCN: no2016020732 · VIAF: 445145858097923022127 · WorldCat VIAF: 445145858097923022127 |

 |
**«Անվիճարկելի 3»** (անգլ.՝ Undisputed III: Redemption), Այզեկ Ֆլորենտայնի 2010 թվականին արտադրված մարտաֆիլմ, որի գլխավոր դերում Սկոտ Էդկինսն է։

2016 թվականի սեպտեմբերի 1-ին թողարկվել է ֆիլմի չորրորդ մասը, որը կոչվում է «Բոյկա. Անվիճարկելի» (անգլ.՝ Boyka: Undisputed), ռեժիսորը Թոդոր Չապկանովն է։

Սյուժե
------

«Աշխարհի ամենաիդեալական մարտիկ» Յուրի Բոյկան ստացած վնասվածքից հետո, նա դեռևս ցանկանում է կրկին կռվել։ Այդ ժամանակ աշխարհի տարբեր ծայրերից ընտրում են լավագույն մարտիկներին, որպեսզի նրանք կռվեն ազատության համար։ Ռուսաստանի մարտիկը դարձավ Յուրի Բոյկան, ով հաղթել էր «կեղծ» չեմպիոն Վլադիմիր Զայկովին։ Արդյունքում ընտրվեցին ութ մարտիկներ, ովքեր միմյանց հետ հերթով պետք է մարտնչեին, իսկ վերջում մնալու էին երկու մարտիկ, ովքեր էլ պետք է կռվեն եզրափակիչ փուլում։ Նա ընկերանում է ամերիկացի մարտիկ Տուրբոյի հետ, ում հետ սկզբում վատ հարաբերությունների մեջ էր։ Ժամանակի ընթացքում նրանք հասկանում են, որ բոլորին բացի Ռաուլ «Դոլոր» Կինոնեսին աշխատացնում են, որպեսզի թուլանան և Ռաուլը նրանց կարողանա հաղթել։ Նա կստանա ազատություն և մենեջերները կստանան մեծ գումարներ։ Հետո նրանք իմանում են, որ պարտված մարտիկները անհետանում են և տուն չեն վերադառնում։ Բանտի կառավարիչը հասկանում է, որ Տուրբոն մեծ վտանգ է հանդիսանում «Դոլորի» հաջորդ մարտի համար և նրան հրամայում է ուժեղ ծեծել։ Բոյկան, իմանալով դրա մասին, օգնում է Տուրբոյին փախչել, ինչի արդյունքում Ռաուլը կոտրում է Բոյկայի ոտքը, բայց նա չի հանձնվում և հաղթում է նրան։ Երբ Յուրին նստում է և սառույցը մոտեցնում է իր ոտքին, նրան մոտենում է բանտի կառավարիչը և ասում, որ ազատություն ստանում է միայն մեկ հոգի, բայց քանի որ Տուրբոյին չեն կարողացել գտնել, Բոյկան համարվում է պարտվող։ Նրան տանում են բանտից սահմաններից դուրս և պատրաստվում են գնդակահարել, բայց հայտնվում է Տուրբոն, սպանում կառավարչին ու նրա աշխատողներին, ապա Բոյկային տանում է Գագայի մոտ։ Գագան Յուրիին տալիս է իր հասանելիք գումարը, ընկերները իրար հրաժեշտ են տալիս, և Բոյկան գնում է քաղաք։

Դերակատարներ
------------

* Սկոտ Էդկինս — Յուրի Բոյկա
* Մայքլ Շենոն Ջենկինս — Ջերիկո «Տուրբո» Ջոնս
* Մարկո Սարոր — Ռաուլ «Դոլոր» Կինոնես
* Վալենտին Գանև — Մարկով
* Մարկ Իվանիր — Գագա
* Իլրան Չոի — հյուսիսկորեացի մարտիկ
* Լատիֆ Կրոուդեր — Անդրագո Սիլվա

Մրցանակներ
----------

2010 թվականին ActionFest մրցանակաբաշխությանը ֆիմը արժանանում է երկու մրցանակների՝ «լավագույն ռեժիսորական աշխատանք» և «մարտերի լավագույն բեմադրում» կատեգորիաներում։

Ծանոթագրություններ
------------------

1. ↑
2. ↑  ČSFD (չեխերեն) — 2001.
3. ↑  Список премий Արխիվացված 2019-07-12 Wayback Machine на официальном сайте (անգլ.)

Արտաքին հղումներ
----------------

* Պաշտոնական կայք

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · AlloCiné · ČSFD · FilmAffinity · Internet Movie Database · Rotten Tomatoes |

 |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| * դ
* ք
* խ
«Անվիճարկելի» |
| --- |
|  |
| Ֆիլմեր | Անվիճարկելի (2002) • Անվիճարկելի 2 (2006) • Անվիճարկելի 3 (2010) • Բոյկա. Անվիճարկելի (2016) |
|  |
| Ստեղծողներ | Ավի Լերներ • Բոազ Դեյվիդսոն • Ուոլտեր Հիլ • Այզեկ Ֆլորենտայն • Տոդոր Չապկանով  |
|  |
| Դերասաններ | Ուեսլի Սնայփս • Վինգ Ռեյմս • Մայքլ Ջեյ Ուայթ • Սկոտ Էդկինս  |

 |
**Բարի գալուստ դրախտ,** գեղարվեստական ֆիլմ՝ նկարահանած Բրայան Ա. Միլլերի կողմից։ Ֆիլմը էկրան է դուրս եկել 2015 թվականի հունվարի 16-ին ԱՄՆ-ում։ Գլխավոր դերերում են՝ Թոմաս Ջեյնը, Բրյուս Ուիլիսը, Էմբեր Չայլդերսը և Բրայան Գրինբերգը։

Սյուժե
------

Գործարար Ջուլիան Մայքլսը (Բրյուս Ուիլիս) ունի մի քաղաք, որի բնակիչները կենդանի անդրոիդներ են։ Նրանք զգում են և մտածում ինչպես մարդիկ։ Հաճախորդները կարող են իրականացնել իրենց ամենահամարձակ ֆանտազիաները, այդ թվում՝ բռնությունը և սպանությունը։ Ամեն օր նրանց հիշողությունները ջնջում են։ Անդրոիդ Քելլին (Էմբեր Չայլդերս)՝ հասկանալով կատարվածը փախչում է։

Սցենարը նմանություն ունի 1973 Մայքլ Քրայթոնի «Արևմտյան աշխարհ» ֆիլմի հետ։

Արտադրություն
-------------

2014 թվականի հունվարի 21-ին հայտարարվել էր ֆիլմի արտադրության մասին, որը ֆինանսավորվելու էր 15 միլիոն դոլարով։ 2014 թվականի փետրվարի 5-ին K5 International-ը հայտարարեց, որ ֆիլմը վաճառվելու է Եվրոպական շուկայում՝ Բեռլինում։

2014 թվականի փետրվարի 13-ին հայտնի դարձավ, որ ֆիլմը վաճառվել է 37 երկրներում։

Շնորհանդեսը կայացել է 2015 թվականի հունվարի 16-ին՝ Միացյալ Նահանգներում։

### Նկարահանումներ

Նկարահանումները սկսել են 2014 թվականի ապրիլի 3-ին Մոբիլում, նահանգ Ալաբամա։

Ծանոթագրություններ
------------------

1. 1 2 3  ČSFD (չեխերեն) — 2001.
2. ↑  Barraclough, Leo (2014 թ․ փետրվարի 13). «K5 Sells Bruce Willis Sci-fi Pic 'Vice' to 37 Countries in One Week». *variety.com*. Վերցված է 2014 թ․ ապրիլի 5-ին.

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · AlloCiné · ČSFD · FilmAffinity · Internet Movie Database · Metacritic |

 |
| **՞**Կիպրոս փայլուն |
| --- |
|   |
|  |
| Գիտական դասակարգում |
| 

|
|  |
| Թագավորություն | Բույսեր |
|
|
|
|
|
|
|
|
|
|
|
|
|
|
|
| Կարգ | Բոգածաղկավորներ |
|
|
|
| Ընտանիք | Ձիթազգիներ |
|
|
|
| Ցեղ | Կիպրոս |
|
|
| Տեսակ | **Կիպրոս փայլուն** |
|
|

 |
|  Լատիներեն անվանում |
| Ligustrum lucidum

 |
|  Հատուկ պահպանություն |
| 
Քիչ մտահոգող տեսակIUCN 3.1 *Least Concern* : ??? |
| 

| [{{fullurl:wikispecies:{{{wikispecies}}}|uselang=hy}} ԴասակարգումըՎիքիցեղերում] | uselang=hy}}[{{fullurl:commons:Special:Search/{{{wikispecies}}}|uselang=hy}} Պատկերների որոնումՎիքիպահեստում] | 

 |
| --- | --- | --- |

 |


**Կիպրոս փայլուն** (լատին․՝ Ligustrum lucidum), ձիթազգիների ընտանիքի, կիպրոս ցեղի բույս։

Նկարագրություն
--------------

Մշտադալար ծառ է՝ մինչև 10 մետր բարձրությամբ, որը հաճախ թփանման տեսք է ունենում։ Բնի և բազմամյա ճյուղերի կեղևը մուգ մոխրագույն է, սպիտակ, կետանման ոսպնյակներով։ Ընձյուղները մերկ են, դեղնամոխրավուն։ Տերևները ձվաձև են, երկարավուն ձվաձև, էլիպսաձև, դրանց անցողիկ բոլոր ձևերով, 8-17 սմ երկարությամբ և 4-7 սմ լայնությամբ, գագաթում աստիճանաբար սրված կամ միանգամից սրված, կլոլուն, մուգ կանաչ, Ներքևի կողմից' կապտավունից մինչև դեղնականաչավուն, դեպի ցած ոլորված եզրերով, 6-8 զույգ կողմնային ջղերով։

Տերևակոթունը ունի 1-2 սմ երկարություն, հարթ է, փոքր-ինչ փողրակավոր։ Ծաղկաբույլերը լայն բրգաձև են, 12-20 սմ երկարությամբ, մերկ, անկյունավոր առանցքով։ Ծաղիկները համարյա նոտադիր են։

Բաժակն ունի ատամնավոր եզրեր, սպիտակ կանաչավուն է, հավասար է
առէջների և խողովակի երկարությանը։ Պսակի մասերը հավասար են կամ մի փոքր ավելի երկար են խողովակից։ Պտուղը կլորավուն է կամ ձվաձև, 0,6-0,8 սմ տրամագծով, անփայլ սև գույնի։ Ծաղկում է հուլիս-օգոստոս ամիսներին, պտղաբերում է սեպտեմբեր-հոկտեմբերին։

Տարածվածություն
---------------

Տարածված է Կորեայում, միջին և հարավային Չինաստանում (Հուբեյ, Յունան,
Սիչուան), Ավստրալիայում, Նոր Զելանդիայում, Կենտրոնական Ամերիկայում, Արգենտինայում, Իսպանիայում, Իտալիայում, Ալժիրում, Հարավային Աֆրիկայում, Լեսոթոյում և Ամերիկայի Միացյալ Նահանգներում։

Ջրմասեր է, չորադիմացկուն, բավականին լուսասեր, պահանջկոտ չէ հողի նկատմամբ։

Հայաստանի պայմաններում մշակվում է միայն հյուսիսարևելյան շրջանների ցածրադիր գոտում՝ ծովի մակարդակից մինչև 1000—1200 մետր բարձրության վրա։

Իջևանում, Բագրատաշենում և Նոյեմբերյանում առատորեն ծաղկում և պտղաբերում է։ Օգտագործվում է կանաչապատման բնագավառում որպես մշտադալար, բարձր դեկորատիվ և դիմացկուն տեսակ։

Ծանոթագրություններ
------------------

* Տեսաձայնային նյութեր Վիքիպահեստում

1. ↑  Հարությունյան Լ․ Վ․, Հարությունյան Ս․ Լ․, Հայաստանի դենդրոֆլորան, հ. 2, Երևան, «Լույս հրատարակչություն», 1985, էջ 254։

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | UNII |
|  |
| Տաքսոնոմիա | EOL · GBIF · iNaturalist · NCBI · IRMNG · ITIS TSN |

 |
**Խուան I Կաստիլացի** (իսլ.՝ Juan I de Castilla, օգոստոսի 24, 1358, Էպիլա, Արագոնի թագավորություն - հոկտեմբերի 9, 1390, Ալկալա դե Էնարես, Կաստիլիա և Լեոն), 1379 թվականից Կաստիլիայի և Լեոնի թագավորությունների թագավոր, Էնրիկե II Կաստիլացու և Խուանա դե Վիլենայի որդին։

Կենսագրություն
--------------

Իր կառավարման սկզբում Խուանը բախվեց Կաստիլիայի գահին հավակնելու Լանկաստերի դուքս Ջոնի կողմից քայլերի ձեռնարկմանը, ով ամուսնացած էր Պեդրո Դաժանի դստեր՝ Կոնստանսի հետ։ Ի վերջո, խաղաղություն հաստատվեց. Լանկաստերի դուքս Եկատերինան ամուսնացավ Խուան I-ի որդու՝ ապագա թագավոր Էնրիկե III-ի հետ։

Երկու անգամ կռվել է Պորտուգալիայի հետ։ Առաջին պատերազմն ավարտվեց 1382 թվականին Բադախոսում խաղաղությամբ, որի առաջադրած պայմաններում Խուանը ամուսնացավ Պորտուգալիայի թագավոր Ֆերնանդո I-ի դստեր՝ Բեատրիչեի հետ։

Հաջորդ տարի Ֆերնանդոն մահացավ՝ թագաժառանգ չթողնելով։ Խուանը հավակնում էր Պորտուգալիայի գահին Բեատրիչեի իրավունքով, սակայն Կորտեսները թագավոր ընտրեցին Ֆերնանդոյի ապօրինածին եղբորը՝ Ժոաո I-ին։ Կաստիլիայի թագավորը երկու անգամ ներխուժեց Պորտուգալիա։ 1384 թվականին նրա արշավանքը ավարտվեց Ատոլեյրոսում պարտությամբ, իսկ 1385 թվականի օգոստոսի 14-ին Խուանը պարտություն կրեց Ալջուբարոտայում տեղի ունեցած երկրորդ արշավանքի ժամանակ։

Ներքին քաղաքականության մեջ Խուանը նույնպես ձախողում էր. նա չկարողացավ համարժեք դիմադրել գալիցիայի և բասկ ֆեոդալներին, ինչի արդյունքում նրանք փաստացի չհնազանդվեցին թագին։ Այնուամենայնիվ, Խուան I-ը հանրաճանաչ էր ժողովրդի մեջ, քանի որ նա գեղեցիկ և համակրելի անձնավորություն էր, ով մտածում էր հասարակ ժողովրդի վիճակը մեղմելու մասին։

Որպես ժառանգություն թողել է մի քանի բալլադ։

Մահացել է զբոսաբքի ժամանակ ձիուց ընկնելու հետևանքով։

Ծանոթագրություններ
------------------

* Տեսաձայնային նյութեր Վիքիպահեստում

1. 1 2 3 4 5 6  *Deutsche Nationalbibliothek* Record #119376962 // Gemeinsame Normdatei (գերմ.) — 2012—2016.
2. 1 2 3 4  Kindred Britain

Գրականություն
-------------

* Edgar Prestage, Il Portogallo nel medioevo, in Cambridge University Press — Storia del mondo medievale, vol. VII, pp. 576–610, Garzanti, 1999
* Rafael Altamira, Spagna, 1412—1516, in Cambridge University Press — Storia del mondo medievale, vol. VII, pp. 546–575, Garzanti, 1999
* Guillaume Mollat, I papi di Avignone e il grande scisma, in Cambridge University Press — Storia del mondo medievale, vol. VI, pp. 531–568, Garzanti, 1999
* Cecil Roth, Gli ordini monastici, in Cambridge University Press — Storia del mondo medievale, vol. V, pp. 245–294, Garzanti, 1999
*Վիքիպեդիայում կան հոդվածներ Հովակիմյան ազգանունով այլ մարդկանց մասին։*

**Աննա Վիկտորի Հովակիմյան**, հայ ակնաբույժ։ Բժշկական գիտությունների դոկտոր, պրոֆեսոր։ «Ակնային հիվանդությունների և միկրովիրաբուժության» բնագավառի պատվավոր ակնաբույժ, Ակնաբուժության և միկրովիրաբուժության ոլորտների հավատարմագրված վիրաբույժ (1998)։ Սերգեյ Մալայանի անվան ակնաբուժական կենտրոնի աչքի բորբոքային հիվանդությունների բաժանմունքի վարիչ, Երևանի պետական բժշկական համալսարանի ակնաբուժության ամբիոնի դոցենտ։

ԱՊՀ տարածաշրջանում միակ ակնաբույժն է, ով իրականացնում է Բոստոնյան կերատոպրոթեզի (արհեստական եղջրաթաղանթ) տեղադրում։

Կենսագրություն
--------------

1987-1993 թվականներին սովորել է Երևանի Մխիթար Հերացու անվան պետական բժշկական համալսարանում, 1993-1995 թվականներին՝ կլինիկական օրդինատուրայում Սերգեյ Վարդանի Մալայանի անվան ակնաբուժական կենտրոնում։ 1998 թվականին ստացել է ակնաբուժության և միկրովիրաբուժության լիցենզավորված վիրաբույժի կոչում։ 2004 թվականին պաշտպանել է «Աչքի տոքսոպլազմոզ» թեմայով թեկնածուական թեզը, 2011 թվականին՝ «Ուվեիտ կապված հիպերտոնիկ սինդրոմի և համակարգային հիվանդությունների հետ» թեմայով դոկտորական թեզը։

1998 թվականին եղել է Աչքի հանրապետական կենտրոնի վնասվածքների բաժանմունքի ակնաբույժ, 1998-2002 թվականներին՝ Մալայանի անվան ակնաբուժական կենտրոնի վնասվածքների և վիտրեոռեթինալ բաժանմունքի ակնաբույժ, 2002-2005 թվականներին՝ Մալայանի անվան ակնաբուժական կենտրոնի եղջերաթաղանթի բուժման ծառայության ղեկավար։ 2004 թվականից Երևանի Մխիթար Հերացու անվան պետական բժշկական համալսարանի ակնաբուժության ամբիոնի ասոցացված պրոֆեսոր է։ 2005 թվականից ղեկավարում է Մալայանի անվան ակնաբուժական կենտրոնի աչքի եղջերաթաղանթի ուվեիտի բաժանմունքը։

Հրապարակումներ
--------------

Մասնակցել է բազմաթիվ գիտական համաժողովների, ունի տպագրված աշխատանքներ, հոդվածների, ամսագրային նյութերի, հրատարակումների հեղինակ է։

### Դասագիրք

* «Conjunctivitis» ուսանողների և ռեզիդենտների համար, 2015։

Անդամակցություն
---------------

* Կատարակտի և ռեֆրակցիոն վիրաբուժության ամերիկյան միության (ASCRS) անդամ, 2009
* Հայկական բժշկական ասոցիացիայի (AMA) անդամ, 2004։

Պարգևներ և կոչումներ
--------------------

* Ակնաբույժ-թարգմանիչ, Օրբիս միջազգային կազմակերպություն, 1996
* Պարգև «Երիտասարդ բժիշկների 1-ին միջազգային համաժողով»-ի լավագույն զեկույցի համար, Երևան, 2001
* Կեսոյանի անվան ամենամյա մրցանակ, Երևան, 2001
* Պարգևատրվել է Հայաստանի գիտությունների ակադեմիայի կողմից «Երիտասարդ բժիշկների 2-րդ միջազգային համաժողով»-ի լավագույն զեկույցի համար, Երևան, 2003
* Պարգևատրվել է Երևանի քաղաքապետարանի կողմից՝ բժշկի պարտականություններն առավելագույնս բարեխղճորեն կատարելու համար, 2004
* «Ավետիս Ահարոնյան» 2-րդ աստիճանի արծաթե մրցանակ «1500000+1 Հայաստան–Սփյուռք մշակութային կամուրջ» ՀԿ-ի կողմից, 2015
* Արծաթե մրցանակ AECP 25 տարվա նվիրված աշխատանքի և ներդրումների համար, 2017։

Ծանոթագրություններ
------------------

1. ↑  Աննա Հովակիմյան
2. 1 2 3 4 5 6 7 8 9 10  Աննա Վիկտորի Հովակիմյան

Արտաքին հղումներ
----------------

* Եղեք առողջ․ Աննա Հովակիմյան Արխիվացված 2023-10-27 Wayback Machine
* Եղջերաթաղանթի աուտոփոխպատվաստումը որոշակի հիվանդների մոտ և կյանքի որոշակի պայմանների դեպքում - Աննա Հովակիմյան (2020)
**Հետապնդվողը** (անգլ.՝ *Persecuted*), ռեժիսոր Դենիել Լուկի 2014 թվական դրամա ժանրի ֆիլմ։

Սյուժե
------

Նախկին թմրամոլ և ԱՄՆ-ի հայտնի ավետարանիչ Ջոն Լյութերը (Ջեյմս Ռեմար) հանդես է գալիս ընդդեմ սենատոր Դոնալդ Հարիսոնի (Բրյուս Դևիսոն)՝ պաշտպանելով «Հավատի և անաչառության մասին ակտ»-ը, որը կապահովագրի հավասար հարաբերություններ և ճանաչում բոլոր տեսակի հավատ ընդունողների համար։ Հարիսոնն ասում է, որ ԱՄՆ-ն «այլևս քրիստոնեական երկիր չի համարվում և առհասարակ երբեք չի եղել այդպիսին», բայց Լյութերը շարունակում է քարոզել իր համոզմունքներն այն մասին, որ «միայն Աստծո խոսքը կարող է խաղաղություն բերել»։ Լյութերի վարկանիշը գցելու և խանգարեն օրինագծի ընդունումը, Հարիսոնի կողմնակիցներն ու նախագահի ենթակաները (Ջեյմս Հիգինս) առևանգում և սպանում են մի դեռահաս աղջկա՝ հանցանշաններն այնպես դասավորելով, որ իբր հանցագործությունը կատարել է հոգևորականը։ Լյութերը հայտնվում է փախուստի մեջ, օգնության խնդրանքով գնում է հոր՝ Չարլզի մոտ (Դալտոն Ֆրեդ Թոմպսոն)։

Լյութերը, հասկանալով, որ միայն արդարանալով ոչինչի չի հասնի և ամեն բան ուժի միջոցով պետք է անել, ամեն բան վերցնում է իր հսկողության տակ և փորձում բոլորին ապացուցել, որ ինքն անմեղ է և կապ չունի դեռահասի բռնաբարության և սպանության գործի հետ։

Ծանոթագրություններ
------------------

1. ↑  Internet Movie Database — 1990.
2. ↑  «Սյուժե, արտադրություն». Արխիվացված է օրիգինալից 2015 թ․ հունիսի 2-ին. Վերցված է 2015 թ․ սեպտեմբերի 10-ին.
3. ↑  «Film Review: 'Persecuted'». Variety. 17 июля 2014. Վերցված է 27 октября 2014-ին.
4. ↑  «'Persecuted': Film Review». The Hollywood Reporter. 17 июля 2014. Վերցված է 27 октября 2014-ին.

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | AlloCiné · Box Office Mojo · ČSFD · FilmAffinity · Internet Movie Database · Metacritic · Rotten Tomatoes |

 |
**Հալիթ Աքչաթեփե** (թուրքերեն՝ Halit Akçatepe, հունվարի 1, 1938(1938-01-01), Սկյուտար, Ստամբուլի մարզ, Թուրքիա - մարտի 31, 2017(2017-03-31), Ստամբուլ, Թուրքիա), թուրք դերասան։ 2011 թվականին արժանացել է Անատոլիական միջազգային կինոփառատոնի մրցանակի։ Համարվում է թուրքական կինեմատոգրաֆիայի հեղինակավոր ներկայացուցիչներից մեկը։

Կենսագրություն
--------------

Հալիթ Աքչաթեփեն ծնվել է 1938 թվականի հունվարի 1-ին Ստամբուլի Յուսքյուդար շրջանում։ Նրա հայրը եղել է թուրք հայտնի դերասան Սըթքը Աքչաթեփեի ընտանիքում։ Սովորել է Սեն Բենուա ֆրանսիական վարժարանում։ Գեղարվեստական ֆիլմում առաջին անգամ նկարահանվել է 5 տարեկան հասակում՝ 1943 թվականին նկարահանվելով «Տանջահար Փընար» ֆիլմում։ 1942-1954 թվականներին պատանի դերասան Աքչաթեփեն նկարահանվել է 16 ֆիլմերում։ Իր դերասանական կարիերայի ընթացքում Հալիթ Աքչաթեփեն մարմնավորել է, ընդհանուր առմամբ, 79 դերեր, չհաշված հեռուստասերիալները և թատերական ներկայացումները։

2011 թվականին Հալիթ Աքչաթեփեն արժանացել է «Ոսկե նարինջ» մրցանակի՝ թուրքական կինեմատոգրաֆիայում ունեցած մեծ ավանդի համար։ Դարձել Ստամբուլի 31-րդ միջազգային կինոփառատոնի պատվավոր մրցանակակիր։

1963 թվականից 1981 թվականներին ամուսնացած է եղել Թյուլին Աքչաթեփեի հետ։ Նրանք ունեն դուստր։

Մահացել է 2017 թվականի մարտի 31-ին Ստամբուլի Բեշիկթաշ շրջանի մասնավոր կլինիկաներից մեկում։

Ծանոթագրություններ
------------------

* Տեսաձայնային նյութեր Վիքիպահեստում

1. 1 2  Usta sanatçı Halit Akçatepe hayatını kaybetti!
2. 1 2  Halit Akçatepe hayatını kaybetti
3. 1 2  Halit Akçatepe(չաշխատող հղում)
4. ↑  Golden Orange Film Festival opens with honorary awards(չաշխատող հղում)
5. ↑  Countdown begins for 31st Istanbul Film Festival(չաշխատող հղում)

Արտաքին հղումներ
----------------

* Filmnavi.ru — ваш навигатор в мире кино. Արխիվացված 2017-04-01 Wayback Machine
* Default Web Site Page

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | AlloCiné · Internet Movie Database · ԿինոՊոիսկ |
|  |
| Չափորոշչային վերահսկողություն | ISNI: 0000000065883503 · LCCN: n2012029309 · NLA: 40335271 · VIAF: 95069039 · WorldCat VIAF: 95069039 |

 |
**Ռուսլան Վլադիմիրի Մալինովսկի** (ուկրաիներեն՝ Руслан Володимирович Маліновський, մայիսի 4, 1993(1993-05-04), Ժիտոմիր, Ուկրաինա), ուկրաինացի ֆուտբոլիստ, «Գենկ» ֆուտբոլային ակումբի և Ուկրաինայի ազգային հավաքականի կիսապաշտպան։ 2014 թվականին ճանաչվել է Ուկրաինայի U-21 կատեգորիայի լավագույն ֆուտբոլիստ։

Կենսագրություն
--------------

Եղել է Ժիտոմիրի «Պոլեսյա» և Շախտյորի «Դոնեցկ» ֆուտբոլային ակումբների սան, որոնց կազմում խաղացել է Ուկրաինայի ֆուտբոլի մանկապատանեկան լիգայում։ 2011 թվականի ապրիլի 9-ին սկսել է իր կարիերան «Շախտյոր -3» ֆարմ ակումբում։

2012 թվականի օգոստոսի 31-ին վարձավճարի հիմունքներով տեղափոխվել է «Սևաստոպոլ» ֆուտբոլային ակումբ[»]: 2013/14 մրցաշրջանի ձմռանը վարձավճարով տեղափոխվել է Լուգանսկի «Զարյա» ակումբ։

2016 թվականի հունվարի 1-ին հայտնի է դարձել, որ Ռուսլանը վարձավճարի հիմունքներով մինչև մրցաշրջանի ավարտ տեղափոխվել է բելգիական «Գենկ», որի ղեկավարությունը նաև քննարկում է ֆուտբոլիստի հետ ապագայում ավելի երկար պայմանագիր կնքելու հնարավորությունը։

2017 թվականի մայիսի 30-ը հայտնի է դարձել, որ Ռուսլանը 4 տարի ժամկետով լիարժեք պայմանագիր է ստորագրել է «Գենկի» հետ։

Ելույթներ հավաքականում
----------------------

Խաղացել է Ուկրաինայի մինչև 19 տարեկանների երիտասարդական հավաքականում։ 2013 թվականից սկսել է պարբերաբար հանդես գալ Ուկրանայի երիտասարդական հավաքականում։

2015 թվականի մարտի 31-ին իր դեբյուտն է նշել Ուկրաինայի ազգային հավաքականի կազմում` փոխարինման դուրս գալով Լատվիայի ազգային հավաքականի հետ ընկերական խաղում։

Հավաքականի կազմում ընդհանուր առմամբ մասնակցել է 16 խաղի, խփել է 2 գնդակ։

Ծանոթագրություններ
------------------

* Տեսաձայնային նյութեր Վիքիպահեստում

1. 1 2  Transfermarkt.com(բազմ․) — 2000.
2. 1 2  FBref.com(բազմ․)
3. 1 2  As (իսպ.) — Madrid: Grupo Prisa, 1967.
4. ↑  Официально. Руслан Малиновский — игрок ФК «Севастополь» — UA-Футбол
5. ↑  Заря арендовала Руслана Малиновского — UA-Футбол
6. 1 2  «Ruslan Malinovsky tekent bij KRC Genk» (հոլանդերեն). Официальный сайт ФК «Генк». 2016 թ․ հունվարի 1. Արխիվացված է օրիգինալից 2016 թ․ հունվարի 5-ին. Վերցված է 2016 թ․ հունվարի 1-ին.
7. ↑  Малиновський перейшов у Генк

Արտաքին հղումներ
----------------

* Վիճակագրությունը allplayers.in.ua էջում
* Էջը Ուկրաինայի պրեմիեր լիգայի պաշտոնական կայքում